Caɓɓal Mammbila ɗum gootal nder caɓɓe tiimtuɗe lesdi, toowki maggal foti meeta ujineere e teemeɗɗe jowi e noogas e nayi (1524m). Ngal laatike caɓɓal ɓurdungal toowde e nokkuure ɓurdunde ɓuuɓde e leydi Nigeria, kadi ko nokkuure ɓurdunde haande ɓiɓɓe leydi e jananɓe fuu ngilloo. 

Leydi maggal ina moƴƴani ndemri e durngol fuu. Koowoowe, e ɓowɗi e ɓokkaare fantunde  e piye dabbaaji fuu tawataake e ƴoole mayre, fahin henndu ɓuuɓndu, welndu ina woodi.

Kooseeje (pelle/baamle) toowɗe ina tawee to dow Caɓɓal Mammbila yeru: hooseere Caɓɓal Waddi kayre ɓuri toowde e kooseeje Najeeriya fuu: toowki mayre ina hewta meeta ujine ɗiɗi e teemeɗɗe nayi e sappo e joweenayi (2419m).

Caɓɓal Mammbila ina tawee nder diiwal Taraba nder yeɓre famarde Sardawna, kanngal woni caɓɓal ɗiɗaɓal e toowde e Afrika-Hiirnaangeeri. Ummaatoore ɓurannde ujine noogas (20.000) ina hoɗi dow mayre, ɓe leƴƴi feere-feere yeru: Mammbila, Fulɓe, Hawsanke, Kaka, Panso,  kambu, e leƴƴi goɗɗi ɗi lollaani, nder galluuje feere-feereeje bano Gembu, Ngurooje, Maayo-ndaaga, Maisamaari, Kakara, Mbamga, Warwar, Yerimaaru, Dorofi ekn. Ko leñol Mammbila'en woni leñol ɓurdungol ɗuuɗde e leydi ndin. Ko Fulfulde woni ɗemngal ɓurngal huuwtoreede toon.